
Kære brevkasse.

Der er denne her fyr. Ham her fyren er så sød, cool og har bare det hele!

Jeg ved virkelig ikke, hvordan jeg kan gøre et godt indtryk på ham? 

Han går i min klasse og jeg har endda drømt om ham! Jeg tænker på ham så tit, men jeg gør ikke noget ved det.

Jeg er lidt i tvivl?

 
Der er denne her søde fyr
=========================



Hej med dig 

  
Det med forelskelse kan nogengange være lidt svært. Hvis du synes han er sød og kan lide ham, synes jeg da du skal prøve at komme lidt mere i kontakt med ham, og især nu han går i din klasse og i dermed går op og ned af hinanden til hverdag. Du kan evt prøve at se om i kan komme i gruppearbejde sammen, eller prøve at snakke med ham i frikvartererne. Jeg tænker hvert fald du altid kan springe ud i at tage kontakt til ham på den ene eller anden måde, nu du synes han er sød, og så kan du jo altid se hvor det fører jer hen. 

  
Jeg håber du kan bruge mit råd 

- Kristiane 

 

Hej med dig

  
Først og fremmest mener jeg, at den bedste måde at gøre et godt indtryk på er ved at være sig selv. Men jeg tænker, at det kan være en god idé at prøve at tale med ham - måske i et af frikvartererne. En naturlig måde at starte en samtale på, kan fx være at spørge ham ind til, hvad han har lavet i sin weekend. Det kan også være, at du føler dig mere komfortabel med at lære ham at kende på et mere personligt plan ved at skrive til ham på fx facebook, instagram e.l., hvis I begge har sociale medier. Men kast dig ud i det og vær dig selv, så er jeg sikker på, at I lærer hinanden bedre at kende :) 

  
De venligste hilsner

Zhino

 